pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ. เดินหน้าอบรมหลักสูตรการประสานงานและการบริการที่ดี ให้แก่เจ้าหน้าที่ปฏิบัติงานพิธี ในภารกิจพิธีการศพที่ได้รับพระราชทาน
วันพุธที่ 25 มกราคม 2566
วธ. เดินหน้าอบรมหลักสูตรการประสานงานและการบริการที่ดี ให้แก่เจ้าหน้าที่ปฏิบัติงานพิธี ในภารกิจพิธีการศพที่ได้รับพระราชทาน
วธ. เดินหน้าอบรมหลักสูตรการประสานงานและการบริการที่ดี ให้แก่เจ้าหน้าที่ปฏิบัติงานพิธี ในภารกิจพิธีการศพที่ได้รับพระราชทาน
วธ. เดินหน้าอบรมหลักสูตรการประสานงานและการบริการที่ดี ให้แก่เจ้าหน้าที่ปฏิบัติงานพิธี ในภารกิจพิธีการศพที่ได้รับพระราชทาน
วันที่ 25 มกราคม 2566นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธีการศพที่ได้รับพระราชทาน หลักสูตรการประสานงานและการบริการที่ดี ประจําปีงบประมาณ พ.ศ. 2566 โดยมี นางโชติกา อัครกิจโสภากุล รองปลัดกระทรวงวัฒนธรรม นางสาวเพชรรัตน์ สายทอง ผู้ช่วยปลัดกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายชนะกิจ คชชี ผู้อํานวยการกองพิธีการศพที่ได้รับพระราชทาน นายธีทัต พิมพา วัฒนธรรมจังหวัดอุดรธานี ผู้บริหารกระทรวงวัฒนธรรม และเจ้าหน้าที่ปฏิบัติงานพิธี จํานวน 128 คน เข้าร่วม ณ โรงแรมเดอะพาลาสโซ แขวงดินแดง เขตดินแดง กรุงเทพมหานคร
นางยุพา กล่าวว่า กระทรวงวัฒนธรรม (วธ.) จัดโครงการเสริมสร้างบุคลิกภาพและพัฒนาสมรรถนะ การปฏิบัติงานพิธีฯ หลักสูตรการประสานงานและการบริการที่ดี ประจําปีงบประมาณ พ.ศ. 2566 ระหว่างวันที่ 25 – 27มกราคม 2566ณ โรงแรมเดอะพาลาสโซ กรุงเทพมหานคร โดยได้รับเกียรติจากวิทยากรผู้ทรงคุณวุฒิ อาทิ นายธีทัต พิมพา วัฒนธรรมจังหวัดอุดรธานี นางสาวจีรนันท์ เขตพงศ์ ผู้ประกาศข่าว CH 7 HD และผู้ช่วยศาสตราจารย์ ดร.จิรานุช โสภา เป็นผู้อบรมแก่เจ้าหน้าที่ปฏิบัติงานพิธี (ข้าราชการ และพนักงานราชการ) สังกัดกองพิธีการศพที่ได้รับพระราชทาน กลุ่มอํานวยการพิธีการศพที่ได้รับพระราชทานกรุงเทพมหานคร กลุ่มอํานวยการพิธีการศพที่ได้รับพระราชทาน ที่ 1 – 15 และกลุ่มพิธีการศพที่ได้รับพระราชทาน สํานักงานวัฒนธรรมจังหวัด 76 จังหวัด รวมกว่า 128 คน โดยมีหัวข้อการอบรมประกอบด้วย 3 ส่วนหลักๆ ได้แก่ ส่วนที่ 1 ความรู้ด้านการประสานงานและการบริการที่ดี ส่วนที่ 2 ความรู้พื้นฐาน สําหรับการประสานงานและการบริการที่ดี และการพัฒนาบุคลิกภาพ ส่วนที่ 3 ฝึกปฏิบัติการประสานและงานบริการที่ดี เพื่อให้ผู้เข้ารับการอบรมมีความรู้ในหลักการประสานงานและการบริการที่ดี ได้อย่างถูกต้อง มีทักษะและความสามารถในการพูด เกิดความมั่นใจในการทําหน้าที่ประสานงานและการบริการที่ดีในภารกิจงานพิธีการศพที่ได้รับพระราชทาน ได้อย่างมีประสิทธิภาพ และสามารถเผยแพร่ข้อมูลด้านภารกิจงานพิธีการศพที่ได้รับพระราชทาน ได้เข้าใจอย่างถูกต้องและเหมาะสม
ปลัด วธ. กล่าวอีกว่าการจัดโครงการดังกล่าว เป็นไปตามนโยบายของวธ. โดยสํานักงานปลัดกระทรวงวัฒนธรรม ที่ให้ความสําคัญในการประสานงานและการบริการที่ดี ในภารกิจพิธีการศพที่ได้รับพระราชทาน ให้ประชาชนได้รับทราบอย่างแพร่หลาย มุ่งเสริมสร้างความรู้และเพิ่มความชํานาญงาน การปฏิบัติงานพิธี ในเรื่องเทคนิคการพูด เป็นการพัฒนาตนเอง การพัฒนาการพูด และการพัฒนาบุคลิกภาพ รวมถึงการยกระดับการพูดในการประสานงานและการบริการที่ดี สร้างชื่อเสียงและสร้างภาพลักษณ์ที่ดีให้กับหน่วยงาน
รัฐบาลไทย-ข่าวทำเนียบรัฐบาล-​Cabinet approved 5,945,161,000 Baht in budget for organizing general election of MPs
วันพุธที่ 25 มกราคม 2566
25/01/2566
​Cabinet approved 5,945,161,000 Baht in budget for organizing general election of MPs
​Cabinet approved 5,945,161,000 Baht in budget for organizing general election of MPs
January 24, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet approved in principle the budget of 5,945,161,000 Baht for the Office of the Election Commission of Thailand (OECT) to organize and oversee the general election of members of the House of Representatives. The approved budget will be allocated for:
1. Expenses on activities related to organization and overseeing of the general election of members of the House of Representatives, to be carried out by OECT, for the total budget of 5,104,546,750 Baht. These activities include organizing the election, preparing staffs and personnel at all levels, and organizing by-election/voting to fill vacant seats in the House of Representatives upon orders of the Election Commission, etc.
2. Expenses on activities related to organization and overseeing of the general election of members of the House of Representatives, to be carried out by 10 supporting agencies, for the total budget of 840,614,250 Baht. These activities include organizing overseas voting by Ministry of Foreign Affairs, maintaining security and orderliness by the Royal Thai Police, promoting awareness on general election by Ministry of Education, delivery of ballots, election equipment, and others by Thailand Post, Co., Ltd., etc.
รัฐบาลไทย-ข่าวทำเนียบรัฐบาล-ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 80 ล้านบาท 25 มกราคมนี้
วันพุธที่ 25 มกราคม 2566
25/01/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 80 ล้านบาท 25 มกราคมนี้
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สําหรับปีการผลิต 2565/66 อีกกว่า 80 ลบ. ในวันที่ 25 มกราคมนี้
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 80 ล้านบาท 25 มกราคมนี้
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สําหรับปีการผลิต 2565/66 อีกกว่า 80 ล้านบาท ซึ่งมีผู้ได้รับประโยชน์จํานวน 16,222 ครัวเรือน ในวันที่ 25 มกราคมนี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) เป็นเงินกว่า 53,769.45 ล้านบาท ซึ่งมีผู้ได้รับประโยชน์จํานวน 4.67 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1-14 เป็นจํานวนเงินกว่า 7,833.59 ล้านบาท ซึ่งมีผู้ได้รับประโยชน์จํานวน 2.74 ล้านครัวเรือน
และในวันนี้ ธ.ก.ส. ได้ทําการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 16,222 ครัวเรือน เป็นจํานวนเงิน 80.23 ล้านบาท แบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 8 เป็นเงินกว่า 69.49 ล้านบาท ซึ่งมีผู้ได้รับประโยชน์จํานวน 10,694 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 15 และงวดที่ 1 - 14 (เพิ่มเติม) เป็นเงินกว่า 10.74 ล้านบาท มีผู้ได้รับประโยชน์จํานวน 5,528 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าว สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-‘รมช.มนัญญา’ เดินหน้าทวงราคามะพร้าวคืนให้เกษตรกรไทย
วันพุธที่ 25 มกราคม 2566
‘รมช.มนัญญา’ เดินหน้าทวงราคามะพร้าวคืนให้เกษตรกรไทย
‘รมช.มนัญญา’ เดินหน้าทวงราคามะพร้าวคืนให้เกษตรกรไทย หลังพบราคาตกจาก 2 สาเหตุ ‘นําเข้ากะทินอก และมะพร้าวผลนอกโควต้า’
‘รมช.มนัญญา’ เดินหน้าทวงราคามะพร้าวคืนให้เกษตรกรไทย หลังพบราคาตกจาก 2 สาเหตุ ‘นําเข้ากะทินอก และมะพร้าวผลนอกโควต้า’
นางสาวมนัญญา ไทยเศรษฐ์รัฐมนตรีช่วยว่าการกระทรวงเกษตรและสหกรณ์ เปิดเผยว่า ในการประชุมหารือร่วมกับหน่วยงานที่เกี่ยวข้อง เพื่อแก้ไขปัญหาราคาผลมะพร้าวตกต่ํา เมื่อวันที่ 23 มกราคม 2566 ที่ผ่านมา กรมการค้าต่างประเทศรายงานว่า มียอดนําเข้ามะพร้าว ตั้งแต่เดือน ม.ค. - พ.ย. 2565 ตามกรอบเขตการค้าเสรีอาเซียน ASEAN Free Trade Area (AFTA) และองค์การการค้าโลก (World Trade Organization (WTO) รวม 130,000 ตัน โดยเป็นการนําเข้าตาม 2 กรอบดังกล่าว รวม 7,000 ตัน ที่เหลือเป็นการนําเข้านอกกรอบ WTO ที่เสียภาษีร้อยละ 54 นอกจากนั้น สํานักงานคณะกรรมการอาหารและยา รายงานว่า มียอดตัวเลขนําเข้าน้ํากะทิจากต่างประเทศ เพื่อนํามาใช้ทําอาหารและอื่น ๆ ผ่าน อย. ปีละประมาณ 3,000 ล้านบาท โดยเมื่อผ่านขั้นตอนการตรวจเรื่องการปนเปื้อน หรือเชื้อโรคและสารตกค้างตามกฎหมายอาหารและยาแล้ว อย. ไม่มีอํานาจในการติดตามปลายทางของสินค้าดังกล่าว จึงไม่ทราบว่ากะทิเหล่านั้นถูกนําไปใช้ในวัตถุประสงค์ใดบ้าง
“แสดงให้เห็นว่าผู้ประกอบการลดการพึ่งพาผลผลิตของเกษตรกรภายในประเทศ จึงมีการนําเข้ามะพร้าวผลและน้ํากะทิ เพื่อมาเป็นวัตถุดิบหรือสินค้าจําหน่ายในประเทศและส่งออก จึงส่งผลกระทบต่อราคามะพร้าวของเกษตรกรไทยโดยตรง อีกทั้ง ภาคเอกชนยอมเสียภาษีนําเข้ามะพร้าวนอกโควต้าเพื่อเลี่ยงการปฏิบัติตามเงื่อนไขของคณะกรรมการพืชน้ํามันและน้ํามันพืช เช่น การกะเทาะเปลือกในโรงงาน เป็นต้น ดังนั้น การกําหนดโควต้านําเข้ามะพร้าวของ คกก.พืชน้ํามันฯ แต่ละปี จึงอาจไม่ใช่แนวทางแก้ไขปัญหาที่สอดคล้องกับสถานการณ์ปัจจุบัน อีกทั้ง จะเห็นว่าขณะนี้ราคามะพร้าวขูดสําหรับทํากะทิในท้องตลาด อยู่ที่ 70 บาทต่อกิโลกรัม ขณะที่ราคารับซื้อมะพร้าวผลจากชาวสวน อยู่ที่ 5 - 12 บาทต่อผล จึงเป็นคําถามว่า ส่วนต่างของราคานี้หายไปไหน แต่เอกชนกลับไปนําเข้าน้ํากะทิปีละ 3,000 ล้านบาท และยอมเสียภาษีนอกโควต้า WTO ร้อยละ 54 ทําไมเราไม่ช่วยกันซื้อมะพร้าวภายในประเทศ และให้ราคาที่เหมาะสมกับเกษตรกร เพื่อให้เงินเหล่านี้กลับไปอยู่ในมือเกษตรกร ต่างกับราคาน้ํามันพืชที่ไม่เคยตกเลย ดังนั้นต้องมาบูรณาทํางานร่วมกันเพื่อช่วยแก้ไขปัญหา และให้เกษตกรรได้ราคาผลผลิตที่เป็นธรรม” รมช.มนัญญา กล่าว
นอกจากนั้น รมช.มนัญญา ยังได้กําชับให้กรมวิชาการเกษตรตรวจมะพร้าวที่มีการนําเข้าทั้งในและนอกโควต้า 100% จากเดิมที่เป็นการสุ่มตรวจ รวมถึงรวบรวมข้อมูลการขอนําเข้าว่ามีทั้งหมดกี่บริษัท ปริมาณเท่าไหร่อย่างไร
รัฐบาลไทย-ข่าวทำเนียบรัฐบาล-กรมทางหลวงชนบท ส่งเสริมเศรษฐกิจการคมนาคมขนส่ง ยกระดับมาตรฐานทางตามนโยบายของรัฐมนตรีว่าการกระทรวงคมนาคม
วันพุธที่ 25 มกราคม 2566
กรมทางหลวงชนบท ส่งเสริมเศรษฐกิจการคมนาคมขนส่ง ยกระดับมาตรฐานทางตามนโยบายของรัฐมนตรีว่าการกระทรวงคมนาคม
ซ่อมสร้างผิวทางลาดยางและปรับปรุงผิวทางลาดยางเดิม นํากลับมาใช้ใหม่ ถนนสาย นย.2011 จังหวัดนครนายก เสร็จสมบูรณ์
กรมทางหลวงชนบท (ทช.) กระทรวงคมนาคม ดําเนินโครงการซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ (HOT MIX In - Place Recycling แบบ RE - Paving) บนถนนทางหลวงชนบทสาย นย.2011 แยกทางหลวงแผ่นดินหมายเลข 33 - บ้านพรหมณี อําเภอเมือง จังหวัดนครนายกเสร็จสมบูรณ์ เพื่อส่งเสริมเศรษฐกิจการคมนาคมขนส่ง รองรับปริมาณจราจรและรถบรรทุกที่สูงเพิ่มมากขึ้น ยกระดับมาตรฐานทาง และเพื่อไม่ให้ส่งผลกระทบต่อแนวท่อก๊าซที่วางอยู่ในสายทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ปัจจุบันโครงการมีความคืบหน้ากว่า 70% ขณะนี้อยู่ระหว่างบดอัดชั้นพื้นทางปูผิวจราจรแอสฟัลท์ติกคอนกรีต และดําเนินการงานอํานวยความปลอดภัย ซึ่งคาดว่าจะก่อสร้างแล้วเสร็จในเดือนมิถุนายน 2566
เนื่องจากสายทางดังกล่าวเป็นเส้นทางเศรษฐกิจที่สําคัญ มีการขนส่งสินค้าเชื่อมระหว่างอําเภอองครักษ์ จังหวัดนครนายก กับอําเภอบางน้ําเปรี้ยว จังหวัดฉะเชิงเทรา ส่งผลให้มีปริมาณการจราจรสูงถึง 14,000 คัน/วัน ประกอบกับเป็นหนึ่งในเส้นทางที่ ทช. ได้อนุญาตให้บริษัท ปตท. จํากัด (มหาชน) ดําเนินการก่อสร้างโครงการท่อส่งก๊าซธรรมชาติเส้นที่ 4 (ระยอง - แก่งคอย) ซึ่ง ทช. ได้ตรวจสอบพบว่าถนนทางหลวงชนบทสาย นย.2011 ได้รับผลกระทบจากการวางท่อก๊าซธรรมชาติ ทช. จึงได้สรุปแนวทางการซ่อมบํารุงถนนสายดังกล่าวเป็นรูปแบบวิธีการซ่อมบํารุงด้วยวิธีซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ (HOT MIX In - Place Recycling แบบ RE - Paving) และถนนผิวทางคอนกรีตบนถนนทางหลวงชนบทสาย นย.2011 แยกทางหลวงแผ่นดินหมายเลข 33 - บ้านพรหมณี อําเภอเมือง จังหวัดนครนายก ช่วง กม. ที่ 0+000 - 10+094 ระยะทางประมาณ 10 กิโลเมตร โดยได้รับการสนับสนุนงบประมาณจาก ปตท. รวมทั้งสิ้น 234.770 ล้านบาท
รัฐบาลไทย-ข่าวทำเนียบรัฐบาล-​ครม.อนุมัติร่างร่างบันทึกความเข้าใจว่าด้วยความร่วมมือด้านการอุดมศึกษาไทย – ตุรกี กำหนดกรอบความร่วมมือในระดับสถาบัน แลกเปลี่ยนทางวิชาการและวิทยาศาสตร์ สถาบันอุดมศึกษา2 ประเทศ
วันพุธที่ 25 มกราคม 2566
25/01/2566
​ครม.อนุมัติร่างร่างบันทึกความเข้าใจว่าด้วยความร่วมมือด้านการอุดมศึกษาไทย – ตุรกี กําหนดกรอบความร่วมมือในระดับสถาบัน แลกเปลี่ยนทางวิชาการและวิทยาศาสตร์ สถาบันอุดมศึกษา2 ประเทศ
​ครม.อนุมัติร่างร่างบันทึกความเข้าใจว่าด้วยความร่วมมือด้านการอุดมศึกษาไทย – ตุรกี กําหนดกรอบความร่วมมือในระดับสถาบัน แลกเปลี่ยนทางวิชาการและวิทยาศาสตร์ สถาบันอุดมศึกษา2 ประเทศ
วันที่ 25 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 23 มกราคม 2566 ว่า ที่ประชุมครม.มีมติเห็นชอบอนุมัติร่างบันทึกความเข้าใจว่าด้วยความร่วมมือด้านการอุดมศึกษาไทย - ตุรกี ระหว่างกระทรวงการอุดมศึกษา วิทยาศาสตร์ วิจัยและนวัตกรรมแห่งราชอาณาจักรไทยและสภาอุดมศึกษาแห่งสาธารณรัฐตุรกี ตามที่กระทรวงการอุดมศึกษา วิทยาศาสตร์ วิจัยและนวัตกรรมเสนอ
วิจัยและนวัตกรรมแห่งราชอาณาจักรไทยและสภาอุดมศึกษาแห่งสาธารณรัฐตุรกี ตามที่กระทรวงการอุดมศึกษา วิทยาศาสตร์ วิจัยและนวัตกรรมเสนอ เพื่อกําหนดกรอบความร่วมมือในระดับสถาบันสําหรับคู่ภาคีเพื่อจัดการแลกเปลี่ยนทางวิชาการและวิทยาศาสตร์ระหว่างสถาบันอุดมศึกษาของทั้ง 2 ประเทศโดยจะสนับสนุนการแลกเปลี่ยนด้านการศึกษาและการฝึกงานของนักศึกษาและบุคลากรทางการศึกษาของสถาบันอุดมศึกษาภายใต้โครงการที่กําหนดรวมถึงโครงการวิจัยระยะสั้น การแลกเปลี่ยนสื่อทางการศึกษา การจัดประชุมเชิงปฏิบัติการ การสัมมนา การประชุมทางวิชาการ มีผลบังคับใช้เป็นระยะเวลา 4 ปี
น.ส.ทิพานัน กล่าวว่า นอกจากทั้งไทยและตุรกีจะมีการแลกเปลี่ยนด้านการศึกษาและการฝึกงานของนักศึกษา-บุคลากรทางการศึกษาของสถาบันอุดมศึกษาแล้ว ทั้ง 2 ประเทศยังจะสนับสนุนให้มีการจัดตั้งการดําเนินการและการพัฒนาหลักสูตรร่วมในระดับปริญญาตรี ปริญญาโท และปริญญาเอก รวมถึงมีการส่งและรับนักศึกษาทุนในสถาบันอุดมศึกษาภายใต้กรอบกฎหมายของประเทศและวิธีการที่เห็นชอบร่วมกัน และจะมีการดําเนินการด้านการรับรองคุณวุฒิรับรองปริญญาและประกาศนียบัตรภายใต้กรอบกฎหมายของทั้ง 2 ประเทศ
“ร่างบันทึกความเข้าใจดังกล่าว จะใช้เป็นหัวข้อหารือในการประชุมคณะกรรมการร่วมว่าด้วยความร่วมมือทางเศรษฐกิจและวิชาการไทย - ตุรกี ครั้งที่ 4 ระหว่างวันที่ 25-26 มกราคม 2566 ณ กรุงอังการา สาธารณรัฐตุรกี ซึ่งจะมีท่านดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศเป็นหัวหน้าคณะผู้แทนไทย หลังจากนั้นจะมีการดําเนินการที่เกี่ยวข้องตามขั้นตอนเพื่ออการลงนามต่อไป” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กบข. จัดส่งใบแจ้งยอดเงินให้สมาชิกแล้ว พร้อมเชื่อมข้อมูลลดหย่อนภาษีของสมาชิกกับกรมสรรพากร
วันพุธที่ 25 มกราคม 2566
25/01/2566
กบข. จัดส่งใบแจ้งยอดเงินให้สมาชิกแล้ว พร้อมเชื่อมข้อมูลลดหย่อนภาษีของสมาชิกกับกรมสรรพากร
กบข. จัดส่งใบแจ้งยอดเงินประจําปีให้กับสมาชิก และเปิดให้สมาชิกดาวน์โหลด e-Statement แล้ว พร้อมเชื่อมโยงข้อมูลสิทธิลดหย่อนภาษีเงินได้ประจําปีกับกรมสรรพากร เพิ่มความสะดวกให้แก่สมาชิก
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้ดําเนินการจัดส่งเอกสารใบแจ้งยอดเงินสมาชิกประจําปี 2565 ให้กับสมาชิกทั่วประเทศแล้ว ทั้งในรูปแบบเอกสารผ่านหน่วยงานต้นสังกัด และรูปแบบอิเล็กทรอนิกส์ (e-Statement) ตามที่อยู่อีเมลของสมาชิกที่ลงทะเบียนแจ้งความประสงค์ขอรับ e-Statement ไว้
โดยใบแจ้งยอดเงินสมาชิกจะแสดงข้อมูลรายละเอียดยอดเงิน ณ วันสิ้นปี 2565 ทั้งเงินสะสมที่สมาชิกนําส่ง เงินที่รัฐสมทบให้ และผลตอบแทนที่ กบข. นําเงินสะสมของสมาชิกและเงินสมทบไปลงทุน ซึ่งจะแจกแจงตามประเภทของเงินและตามแผนการลงทุน ซึ่งจะทําให้ได้รับทราบความเคลื่อนไหวของเงินในบัญชี พร้อมทั้งมีเอกสารใบประมาณการเงิน กบข. เมื่อเกษียณอายุราชการ ซึ่งเป็นการประมาณการจากพฤติกรรมการออมและการลงทุนปัจจุบันของสมาชิก เพื่อกระตุ้นให้สมาชิกเห็นความสําคัญของการวางแผนเพื่อการเกษียณ และสามารถทดลองเปรียบเทียบคู่แฝดสมมติของตนเองได้ที่เมนู My GPF & My GPF Twins ที่แอป กบข.
นอกจากนี้ กบข. ได้เชื่อมโยงข้อมูลการนําส่งเงินสะสมเข้ากองทุนกับทางกรมสรรพากร เพื่อเป็นการอํานวยความสะดวกให้กับสมาชิก เมื่อยื่นแบบภาษีเงินได้บุคคลธรรมดาประจําปีผ่านช่องทางออนไลน์ จะแสดงข้อมูลเงินสะสม กบข. อัตโนมัติ โดยสมาชิกจะได้รับสิทธิยกเว้นภาษีเงินได้บุคคลธรรมดาในส่วนของยอดเงินสะสมระหว่างปี 2565 ซึ่งเมื่อรวมกับกองทุนการออมเพื่อการเกษียณอายุอื่นๆ แล้วต้องไม่เกิน 500,000 บาท
ทั้งนี้ กบข. ยังได้เปิดให้บริการดาวน์โหลด e-Statement ผ่าน 3 ช่องทางออนไลน์ ดังนี้ 1. My GPF Application ที่เมนู “ดาวน์โหลด e-Statement” 2. My GPF Website ที่เมนู “บัญชีของฉัน” และเลือก “ดาวน์โหลด e-Statement” และ 3. LINE กบข. @gpfcommunity เข้าผ่านสมาร์ตโฟน ที่เมนู “ดูใบแจ้งยอดเงินปีล่าสุด” ในเมนูหน้าแชท ซึ่งสมาชิกจะได้รับใบแจ้งยอดเงินเป็นไฟล์สกุล .pdf ที่มีรหัสผ่าน เป็นวันเดือนปี พ.ศ. เกิดของสมาชิก
ดร. ศรีกัญญา กล่าวเพิ่มเติมว่า กบข. ขอเชิญชวนให้สมาชิกลงทะเบียนแจ้งความประสงค์ขอรับ e-Statement เพื่อช่วยลดการตัดต้นไม้ ลดการใช้กระดาษ มีส่วนช่วยรักษาสิ่งแวดล้อม ภายใต้แนวคิด “GPF Save Paper” และยังได้รับ e-Statement ก่อนการรับเอกสารผ่านหน่วยงานต้นสังกัดด้วย สามารถสอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร 1179
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการแก้ไขปัญหาสถานการณ์ราคาปาล์มน้ำมัน ทั้งการแก้ไขปัญหาเฉพาะหน้า และแก้ไขปัญหาในระยะยาว เพื่อแบ่งเบาความเดือดร้อนช่วยเหลือเกษตรกรสวนปาล์ม
วันพุธที่ 25 มกราคม 2566
25/01/2566
โฆษกรัฐบาลเผย นายกฯ สั่งการแก้ไขปัญหาสถานการณ์ราคาปาล์มน้ํามัน ทั้งการแก้ไขปัญหาเฉพาะหน้า และแก้ไขปัญหาในระยะยาว เพื่อแบ่งเบาความเดือดร้อนช่วยเหลือเกษตรกรสวนปาล์ม
โฆษกรัฐบาลเผย นายกฯ สั่งการแก้ไขปัญหาสถานการณ์ราคาปาล์มน้ํามัน ทั้งการแก้ไขปัญหาเฉพาะหน้า และแก้ไขปัญหาในระยะยาว เพื่อแบ่งเบาความเดือดร้อนช่วยเหลือเกษตรกรสวนปาล์ม
วันนี้ (วันที่ 25 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและสั่งการให้แก้ไขปัญหาสถานการณ์ราคาปาล์มน้ํามัน เพื่อดูแลช่วยเหลือเกษตรกรชาวสวนปาล์ม
โฆษกประจําสํานักนายกรัฐมนตรีกล่าวว่า จากการทํางานอย่างบูรณาการของรัฐบาล ได้สํารวจปัญหาของพืชปาล์มน้ํามัน เนื่องจากตั้งแต่ช่วงปลายปี 2565 ถึงช่วงต้นปี 2566 มีผลผลิตปาล์มออกมามาก ทําให้มีผลผลิตปาล์มอยู่ในตลาดมาก ส่งผลให้ราคาปาล์มตกต่ํา ประกอบกับมีการลักลอบนําปาล์มนอกโควต้าเข้ามาในประเทศไทย ทําให้ราคาปาล์มอยู่ที่ 4.80 บาทต่อกิโลกรัม (ราคา ณ วันที่ 20 ม.ค.66)
โฆษกประจําสํานักนายกรัฐมนตรีกล่าวเพิ่มเติมว่า เพื่อแก้ไขปัญหาราคาปาล์มน้ํามัน นายกรัฐมนตรีได้สั่งการหน่วยงานที่เกี่ยวข้องทุกหน่วยให้ช่วยหาแนวทางการแก้ไขปัญหาเพื่อ บรรเทาความเดือดร้อน ดูแลความเป็นอยู่ของประชาชนชาวสวนปาล์ม
โดยในการแก้ไขของรัฐบาลแบ่งเป็นสองรูปแบบ แก้ไขปัญหาเฉพาะหน้ามีแนวทางในการแก้ไขปัญหา ได้แก่ ขอความร่วมมือสหกรณ์ในพื้นที่ให้ช่วยรับซื้อปาล์มจากเกษตรกรแทนไว้ก่อน และสกัดการลักลอบนําเข้าปาล์มนอกโควต้า ซึ่งจากแนวทางการทํางานของรัฐบาล ทําให้ราคาปาล์มมีการปรับตัวดีขึ้น อยู่ที่ 5 บาทต่อกิโลกรัม สําหรับการแก้ปัญหาในระยะยาวนั้น รัฐบาลผลักดัน พ.ร.บ ปาล์มยั่งยืน ซึ่งจะทําให้ มีกองทุนสงเคราะห์การทําสวนปาล์ม การประกันราคาปาล์ม มีการจัดทําโครงสร้างกํากับราคาที่เป็นธรรมกับทุกฝ่าย ตั้งแต่ต้นน้ํา กลางน้ํา และปลายน้ํา รวมถึงมีกฎเกณฑ์กํากับดูแลเรื่องปาล์มครบวงจร เพื่อผลประโยชน์ทางเศรษฐกิจ
“นายกรัฐมนตรี รับทราบปัญหาของเกษตรกรชาวสวนปาล์ม ซึ่งรัฐบาลไม่ได้นิ่งนอนใจ โดยนายกรัฐมนตรีเป็นผู้สั่งการเพื่อให้เกิดการบูรณาการ กํากับดูแลการแก้ไขปัญหา เพื่อช่วยเหลือเกษตรกรสวนปาล์มที่ได้รับผลกระทบ ทั้งนี้ 2 ปีที่ผ่านมา รัฐบาลได้เฟ้นหาแหล่งตลาดแห่งใหม่เพื่อส่งเสริมการส่งออกน้ํามันปาล์มให้เกษตรกรมีรายได้เพิ่ม และเพิ่มราคาผลผลิตปาล์ม นอกจากนี้ยังช่วยผลักดันให้เกษตรกรชาวสวนปาล์มเข้าสู่ระบบมาตรฐาน RSPO (Roundtable on Sustainable Palm Oil) เพื่อให้สามารถ แข่งขันกับต่างประเทศได้” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมสรรพากรขยายเวลามาตรการภาษี เพื่อส่งเสริมระบบภาษีอิเล็กทรอนิกส์ e-Tax Invoice & e-Receipt  และระบบ e-Withholding Tax
วันพุธที่ 25 มกราคม 2566
25/01/2566
กรมสรรพากรขยายเวลามาตรการภาษี เพื่อส่งเสริมระบบภาษีอิเล็กทรอนิกส์ e-Tax Invoice & e-Receipt  และระบบ e-Withholding Tax
ครม.มีมติเห็นชอบให้ขยายระยะเวลามาตรการภาษีเพื่อส่งเสริมระบบภาษีอิเล็กทรอนิกส์ จํานวน 2 มาตรการ เพื่อให้ภาคเอกชนใช้ระบบ e-Tax Invoice & e-Receipt และระบบ e-Withholding Tax อย่างแพร่หลายในการทําธุรกรรมระหว่างกันและการทําธุรกรรมกับภาครัฐ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีมีมติเห็นชอบให้ขยายระยะเวลามาตรการภาษีเพื่อส่งเสริมระบบภาษีอิเล็กทรอนิกส์ จํานวน 2 มาตรการ เพื่อให้ภาคเอกชนใช้ระบบ e-Tax Invoice & e-Receipt และระบบ e-Withholding Tax อย่างแพร่หลายในการทําธุรกรรมระหว่างกันและการทําธุรกรรมกับภาครัฐ อันจะส่งเสริมเศรษฐกิจดิจิทัลและการแปลงเป็นดิจิทัล (Digital Transformation) ของทั้งภาครัฐและภาคเอกชน”
นายลวรณ แสงสนิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสําคัญของการเพิ่มประสิทธิภาพในการจัดเก็บภาษีและการให้บริการผู้เสียภาษี รวมถึงการเพิ่มขีดความสามารถในการแข่งขันของประเทศ จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ขยายระยะเวลามาตรการภาษีเพื่อส่งเสริมการลงทุนในระบบภาษีอิเล็กทรอนิกส์ และร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยภาษีเงินได้ ขยายระยะเวลามาตรการภาษีเพื่อส่งเสริมการใช้ระบบภาษีหัก ณ ที่จ่ายอิเล็กทรอนิกส์ (e-Withholding Tax) ดังนี้
1. มาตรการภาษีเพื่อส่งเสริมการลงทุนในระบบภาษีอิเล็กทรอนิกส์ ให้บริษัทหรือห้างหุ้นส่วนนิติบุคคลหักรายจ่ายการลงทุนในระบบ e-Tax Invoice & e-Receipt และระบบ e-Withholding Tax รวมถึงหักรายจ่ายค่าบริการระบบดังกล่าวได้ 2 เท่าของรายจ่ายที่จ่ายจริง ตั้งแต่วันที่ 1 มกราคม 2566 ถึงวันที่ 31 ธันวาคม 2568
2. มาตรการภาษีเพื่อส่งเสริมการใช้ระบบภาษีหัก ณ ที่จ่ายอิเล็กทรอนิกส์ (e-Withholding Tax) โดยลดอัตราภาษีเงินได้หัก ณ ที่จ่ายที่มีอัตราร้อยละ 5 อัตราร้อยละ 3 และอัตราร้อยละ 2 เหลืออัตราร้อยละ 1 สําหรับการจ่ายเงินได้พึงประเมินผ่านระบบ e-Withholding Tax ตั้งแต่วันที่ 1 มกราคม 2566 ถึงวันที่ 31 ธันวาคม 2568”
อธิบดีกรมสรรพากร กล่าวเพิ่มเติมว่า “มาตรการดังกล่าวจะเป็นการช่วยภาคเอกชนในการลดต้นทุนและลดภาระในการจัดทําและการจัดเก็บเอกสาร รวมทั้งการปฏิบัติหน้าที่ทางภาษี ยิ่งไปกว่านั้นยังช่วยให้ผู้ประกอบการมีกระแสเงินสดเพิ่มขึ้นในช่วงระยะเวลาดําเนินมาตรการลดอัตราภาษีเงินได้หัก ณ ที่จ่ายปีละประมาณ 9,800 ล้านบาท ซึ่งจะเป็นเม็ดเงินที่หมุนเวียนเพิ่มมูลค่าให้แก่ระบบเศรษฐกิจของประเทศต่อไป”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-ธ.ก.ส. จัดตลาดนัดของดี วิถีชุมชน เดือนมกราคม 2566
วันพุธที่ 25 มกราคม 2566
25/01/2566
ธ.ก.ส. จัดตลาดนัดของดี วิถีชุมชน เดือนมกราคม 2566
ธ.ก.ส. จัดตลาดนัดของดี วิถีชุมชน ประจําเดือนมกราคม 2566 เพื่อเป็นการเพิ่มช่องทางการจําหน่ายสินค้าและสร้างรายได้แก่เกษตรกรลูกค้า วิสาหกิจชุมชนและผู้ประกอบการ SMEs เกษตร ระหว่างวันที่ 25 - 27 มกราคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
ธ.ก.ส. รวบรวมสินค้าเกษตรและผลิตภัณฑ์ชุมชนจากเกษตรกรลูกค้ากว่า 70 ร้านค้า จัดตลาดนัดของดี วิถีชุมชน ประจําเดือนมกราคม 2566 เพื่อเป็นการเพิ่มช่องทางการจําหน่ายสินค้าและสร้างรายได้แก่เกษตรกรลูกค้า วิสาหกิจชุมชนและผู้ประกอบการ SMEs เกษตร ระหว่างวันที่ 25 - 27 มกราคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดี วิถีชุมชน ประจําเดือนมกราคม 2566” ระหว่างวันที่ 25 - 27 มกราคม 2566 ณ บริเวณด้านหน้า ธ.ก.ส. สํานักงานใหญ่ กรุงเทพฯ เพื่อเป็นการเพิ่มช่องทางในการจัดจําหน่ายสินค้า เพิ่มโอกาสในการสร้างอาชีพและรายได้ให้แก่เกษตรกรลูกค้า วิสาหกิจชุมชน และผู้ประกอบการ SMEs เกษตร โดยในครั้งนี้ มีบูธจําหน่ายสินค้า ทั้งอุปโภคและบริโภค ผักผลไม้สดปลอดสารพิษตามฤดูกาล สินค้าแปรรูปจากอาหารทะเลและผลไม้ เครื่องแกงสําเร็จรูป เครื่องประดับและผ้าไหมพื้นเมือง เป็นต้น
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีในงานตลาดนัดของดี วิถีชุมชน เพื่อเป็นกําลังใจให้แก่เกษตรกร วิสาหกิจชุมชน และผู้ประกอบการ SMEs เกษตร อันนําไปสู่การสร้างงาน สร้างอาชีพ และสร้างรายได้ให้เกษตรกรอย่างยั่งยืน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี บริษัทหลักทรัพย์เจพี มอร์แกน จัดอันดับให้หุ้นไทย เป็นหุ้นที่น่าลงทุนที่สุดในอาเซียน คาดดัชนี SET พุ่งขึ้น 7% แตะระดับสูงสุดที่ 1,800 จุด
วันพุธที่ 25 มกราคม 2566
25/01/2566
โฆษกรัฐบาลเผย นายกฯ ยินดี บริษัทหลักทรัพย์เจพี มอร์แกน จัดอันดับให้หุ้นไทย เป็นหุ้นที่น่าลงทุนที่สุดในอาเซียน คาดดัชนี SET พุ่งขึ้น 7% แตะระดับสูงสุดที่ 1,800 จุด
โฆษกรัฐบาลเผย นายกฯ ยินดี บริษัทหลักทรัพย์เจพี มอร์แกน จัดอันดับให้หุ้นไทย เป็นหุ้นที่น่าลงทุนที่สุดในอาเซียน คาดดัชนี SET พุ่งขึ้น 7% แตะระดับสูงสุดที่ 1,800 จุด
วันนี้ (วันที่ 25 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบรายงานกรณีบริษัทหลักทรัพย์เจพี มอร์แกน (JPMorgan Chase & Co.) เปิดเผยข้อมูลในการประชุม J.P. Morgan Thailand Conference ว่าตลาดหุ้นไทย เป็นตลาดหุ้นที่น่าลงทุนที่สุด เมื่อเทียบกับตลาดหุ้นอื่น ๆ ในอาเซียน
โดยเจพีมอร์แกนคาดการณ์ว่า ดัชนี SET ตลาดหุ้นไทยจะพุ่งขึ้นอีกราว 7% แตะระดับสูงสุดเป็นประวัติการณ์ที่ 1,800 จุดในปี 2566 ซึ่งเพิ่มน้ําหนักความน่าลงทุน (overweight) ให้กับหุ้นกลุ่มต่อไปนี้ในตลาดหุ้นไทย ได้แก่ สินค้าอุปโภคบริโภคกลุ่มสินค้าจําเป็น (consumer staples) สินค้าอุปโภคบริโภคกลุ่มสินค้าฟุ่มเฟือย (consumer discretionary) และ กลุ่มเพื่อการดูแลสุขภาพ (healthcare sectors)
โฆษกประจําสํานักนายกรัฐมนตรี กล่าวว่า ในช่วงเดือนธันวาคม 2565 ที่ผ่านมา ดัชนี SET พุ่งขึ้นราว 4% โดยส่วนมากเป็นหุ้นกลุ่มสินค้าอิเล็คทรอนิกส์ กลุ่มพลังงาน และกลุ่มสินค้าอุปโภคบริโภค
โฆษกประจําสํานักนายกรัฐมนตรี กล่าวเพิ่มเติมถึงเหตุผลของ JPMorgan’s ที่ทําให้ หุ้นไทย เป็นหุ้นที่น่าลงทุนที่สุด ในตลาดหุ้นอาเซียน โดยเป็นสืบผลเนื่องมาจาก หลากหลายปัจจัย อาทิเช่น ด้านการท่องเที่ยว ประเทศไทยเป็นจุดมุ่งหมายที่ได้รับความนิยมสูงสุดของนักท่องเที่ยวจีน ซึ่งปัจจัยนี้จะส่งผลบวกต่อบรรยากาศทางธุรกิจในประเทศ และความเชื่อมั่นของผู้บริโภค สําหรับปี 2566 คาดการณ์ว่าจะมีนักท่องเที่ยวมาเยือนประเทศไทยทั้งสิ้น 26 ล้านคน สูงกว่าที่รัฐบาลได้ตั้งเป้าไว้ที่ 25 ล้านคน สร้างรายได้จากการท่องเที่ยวเป็นมูลค่า 39,000 ล้านเหรียญดอลลาร์สหรัฐ รวมทั้งโครงการ “ช้อปดีมีคืน” ของรัฐบาล ได้กระตุ้นการจับจ่ายสินค้าของประชาชนภายในประเทศ เป็นการเพิ่มจํานวนเงินที่หมุนเวียนในระบบเศรษฐกิจอีกทางหนึ่ง อีกหนึ่งปัจจัยสําคัญ ได้แก่อัตราเงินเฟ้อชะลอตัว เนื่องจากราคาพลังงานลดลง ภาคธุรกิจมีกําไรมากขึ้น ซึ่งจากปัจจัยทั้งหมดนี้ ส่งผลให้ ตลาดหุ้นไทยมีเสถียรภาพสูงขึ้น หุ้นไทยเป็นที่น่าจับตามองสําหรับการลงทุน
“นายกรัฐมนตรี ยินดีที่บริษัทหลักทรัพย์เจพี มอร์แกน ที่ประเมินว่า ตลาดหุ้นไทย เป็นตลาดที่น่าลงทุนที่สุดในอาเซียน ซึ่งแสดงให้เห็นว่าเป็นผลสําเร็จของการดําเนินนโยบายด้านเศรษฐกิจของรัฐบาล ไทย ฟื้นตัวได้อย่างรวดเร็ว โดยเป็นผลมาจากนโยบายทุกทางที่ดําเนินมาประกอบกันจนเป็นผลสําเร็จเป็นรูปธรรม นักท่องเที่ยว และ นักลงทุนให้ความเชื่อมั่น ทั้งนี้ นายกรัฐมนตรีขอบคุณทุกหน่วยงานที่เกี่ยวข้องกับระบบเศรษฐกิจของประเทศ ที่เดินหน้าตามแนวทางการทํางานและนโยบายของรัฐบาลร่วมกัน จนผลงานออกมาเป็นที่ประจักษ์” นายอนุชาฯ กล่าว
รัฐบาลไทย-ข่าวทำเนียบรัฐบาล-รองโฆษกรัฐบาลแนะประชาชนคัดทะเบียนราษฎรออนไลน์ ผ่านแอปพลิเคชั่น ThaiD ประหยัดเวลา ไม่เสียค่าธรรมเนียม แถมคัดทะเบียนราษฎรเวลาไหนก็ทำได้
วันเสาร์ที่ 3 มิถุนายน 2566
03/06/2566
รองโฆษกรัฐบาลแนะประชาชนคัดทะเบียนราษฎรออนไลน์ ผ่านแอปพลิเคชั่น ThaiD ประหยัดเวลา ไม่เสียค่าธรรมเนียม แถมคัดทะเบียนราษฎรเวลาไหนก็ทําได้
รองโฆษกรัฐบาลแนะประชาชนคัดทะเบียนราษฎรออนไลน์ ผ่านแอปพลิเคชั่น ThaiD ประหยัดเวลา ไม่เสียค่าธรรมเนียม แถมคัดทะเบียนราษฎรเวลาไหนก็ทําได้
วันนี้ (3 มิ.ย. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า หลังจากคณะรัฐมนตรี (ครม.) เห็นชอบร่างกฎกระทรวงกําหนดการปฏิบัติงานการทะเบียนราษฎรด้วยระบบดิจิทัล ยกเว้นค่าธรรมเนียมการให้บริการทะเบียนราษฎรด้วยระบบดิจิทัล สํานักทะเบียนกลาง กรมการปกครอง แจ้งความคืบหน้าว่าสามารถทําการ คัดทะเบียนราษฎร แบบระบบออนไลน์ ผ่านแอปพลิเคชั่น ThaiD ของกรมการปกครอง กระทรวงมหาดไทยได้แล้ว โดยไม่เสียค่าใช้จ่าย
นางสาวรัชดา กล่าวต่อไปว่า ประชาชนสามารถคัดทะเบียนราษฎร เปลี่ยนแปลงแก้ไขข้อมูลต่าง ๆ รวมถึงการตรวจสอบข้อมูล ชื่อ-นามสกุล, เลขบัตรประจําตัวประชาชน, อายุ, สถานภาพ, ที่อยู่ และรายละเอียดอื่น ๆ ได้ผ่านแอปพลิเคชั่น ThaiD สําหรับการคัดรับรองเอกสารทะเบียนราษฎร สามารถเช็กการ คัดรับรองรายการบุคคล (ท.ร.14/1) และการคัดรับรองรายการประวัติบุคคล (ท.ร.12/2) ได้อีกด้วย นอกจากนี้ ยังทําการค้นหาตัวเลขอ้างอิง (ค้นจากตัวเลข Reference) เพื่อทําการตรวจสอบเอกสารจากทางอิเล็กทรอนิกส์ของสํานักทะเบียนกลาง โดยเอกสารมีอายุการใช้งานได้ไม่เกิน 90 วัน นับจากวันที่ออกหนังสือรับรอง
“รัฐบาลขับเคลื่อนเดินหน้ามุ่งสู่การเป็นรัฐบาลดิจิทัล นําเทคโนโลยีระบบดิจิทัลมาใช้ในการปฏิบัติงานในส่วนราชการต่าง ๆ เพื่อเพิ่มประสิทธิภาพในการปฏิบัติงาน ลดภาระงานของเจ้าหน้าที่ ลดพื้นที่และประหยัดงบประมาณในการจัดเก็บเอกสาร ที่สําคัญเพื่ออํานวยความสะดวกให้ประชาชน การให้บริการทะเบียนราษฏรด้วยระบบดิจิทัลถือเป็นอีกหนึ่งนโยบายของรัฐบาลที่ต้องการให้ประชาชนเข้าถึงการบริการภาครัฐได้ง่ายขึ้น ผ่านแอปพลิเคชั่น ThaiD ช่วยให้ประชาชนลดภาระค่าใช้จ่ายในการขอรับบริการทะเบียนราษฎร ทั้งค่าใช้จ่ายการเดินทาง และค่าธรรมเนียม ไม่ต้องเสียเวลาไปต่อคิว ประชาชนสามารถจะคัดทะเบียนราษฎรเวลาไหนก็ทําได้” นางสาวรัชดา ย้ํา
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี
วันเสาร์ที่ 3 มิถุนายน 2566
03/06/2566
ปลัดกระทรวงยุติธรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี
ปลัดกระทรวงยุติธรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี ๓ มิถุนายน ๒๕๖๖
ในวันเสาร์ที่ ๓ มิถุนายน ๒๕๖๖ เวลา ๐๗.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๖ ณ บริเวณท้องสนามหลวง
รัฐบาลไทย-ข่าวทำเนียบรัฐบาล-ปลัดกระทรวงยุติธรรม นำคณะผู้บริหารกระทรวงยุติธรรม ลงนามถวาย และถวายแจกันดอกไม้ เนื่องในโอกาสวันเฉลิมพระชนมพรรษาสมเด็จพระนางเจ้า ฯ พระบรมราชินี
วันเสาร์ที่ 3 มิถุนายน 2566
03/06/2566
ปลัดกระทรวงยุติธรรม นําคณะผู้บริหารกระทรวงยุติธรรม ลงนามถวาย และถวายแจกันดอกไม้ เนื่องในโอกาสวันเฉลิมพระชนมพรรษาสมเด็จพระนางเจ้า ฯ พระบรมราชินี
ปลัดกระทรวงยุติธรรม นําคณะผู้บริหารกระทรวงยุติธรรม ลงนามถวาย และถวายแจกันดอกไม้ เนื่องในโอกาสวันเฉลิมพระชนมพรรษาสมเด็จพระนางเจ้า ฯ พระบรมราชินี  ๓ มิถุนายน ๒๕๖๖
ในวันเสาร์ที่ ๓ มิถุนายน ๒๕๖๖ เวลา ๐๘.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม นําคณะผู้บริหารกระทรวงยุติธรรม ลงนามถวายพระพร และถวายแจกันดอกไม้ ต่อหน้าพระฉายาลักษณ์ สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๖ ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-ดีอีเอส ร่วมพิธีทำบุญตักบาตรและลงนามถวายพระพร เนื่องในโอกาสวันเฉลิมพระชนมพรรษาพระราชินี
วันเสาร์ที่ 3 มิถุนายน 2566
ดีอีเอส ร่วมพิธีทําบุญตักบาตรและลงนามถวายพระพร เนื่องในโอกาสวันเฉลิมพระชนมพรรษาพระราชินี
ดีอีเอส ร่วมพิธีทําบุญตักบาตรและลงนามถวายพระพร เนื่องในโอกาสวันเฉลิมพระชนมพรรษาพระราชินี
วันนี้(3มิ.ย.66) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมและผู้บริหารหน่วยงานในสังกัดเข้าร่วมพิธีทําบุญตักบาตรและลงนามถวายพระพรเนื่องในวันเฉลิมพระชนมพรรษาพระราชินีณบริเวณท้องสนามหลวงและพระบรมมหาราชวัง
_____________
รัฐบาลไทย-ข่าวทำเนียบรัฐบาล-DES เตือนภัย‼️ ปลอมเพจขายทุเรียนระบาดหนัก”
วันศุกร์ที่ 2 มิถุนายน 2566
DES เตือนภัย!!️ ปลอมเพจขายทุเรียนระบาดหนัก”
DES เตือนภัย!!️ ปลอมเพจขายทุเรียนระบาดหนัก”
DESเตือนภัย!!️
“ปลอมเพจขายทุเรียนระบาดหนัก”
✅ก่อนซื้อสินค้าควรตรวจสอบก่อนโอนเงิน
สามารถตรวจสอบได้ดังนี้
1.ตรวจสอบข้อมูลของร้านและช่องทางการติดต่อ
2.ตรวจสอบช่องทางการชําระเงิน
3.เก็บหลักฐานการสนทนาและการโอนเงินไว้
เมื่อโดนหลอกแล้วติดต่อได้ที่สายด่วน1️⃣2️⃣1️⃣2️⃣ทันที
รัฐบาลไทย-ข่าวทำเนียบรัฐบาล-พิธีทำบุญตักบาตรถวายพระราชกุศล
วันเสาร์ที่ 3 มิถุนายน 2566
พิธีทําบุญตักบาตรถวายพระราชกุศล
พิธีทําบุญตักบาตรถวายพระราชกุศล
นายประยูร อินสกุล ปลัดกระทรวงเกษตรและสหกรณ์ ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 3 มิถุนายน 2566 ณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-พระราชพิธีทรงบำเพ็ญพระราชกุศลวิสาขบูชา พุทธศักราช 2566
วันศุกร์ที่ 2 มิถุนายน 2566
พระราชพิธีทรงบําเพ็ญพระราชกุศลวิสาขบูชา พุทธศักราช 2566
พระราชพิธีทรงบําเพ็ญพระราชกุศลวิสาขบูชา พุทธศักราข 2566
วันที่ 2 มิถุนายน 2566 เวลา 17.00 น. พระบาทสมเด็จพระเจ้าอยู่หัว เสด็จพระราชดําเนินพร้อมด้วย สมเด็จพระนางเจ้าสุทิดา พัชรสุธาพิมลลักษณ พระบรมราชินี ไปในการพระราชพิธีทรงบําเพ็ญพระราชกุศลวิสาขบูชา พุทธศักราช2566 ณ พระอุโบสถวัดพระศรีรัตนศาสดาราม พระบรมมหาราชวัง ในโอกาสนี้ นายประยูรอินสกุล ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เฝ้าฯ รับเสด็จด้วย
รัฐบาลไทย-ข่าวทำเนียบรัฐบาล-​นายกรัฐมนตรีและภริยา ลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
วันเสาร์ที่ 3 มิถุนายน 2566
03/06/2566
​นายกรัฐมนตรีและภริยา ลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
​นายกรัฐมนตรีและภริยา ลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (3 มิถุนายน 2566) เวลา 08.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา ลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 ณ ห้องแดง อาคารหน่วยราชการในพระองค์ 904 ในพระบรมมหาราชวัง โดยมีรองนายกรัฐมนตรีและภริยา ร่วมพิธี
นายกรัฐมนตรีทูลเกล้าฯ ถวายแจกันดอกไม้เบื้องหน้าพระฉายาลักษณ์สมเด็จพระนางเจ้าฯ พระบรมราชินี ดังนี้
ชุดที่ 1 นายกรัฐมนตรีพร้อมรองนายกรัฐมนตรี ในนาม “นายกรัฐมนตรีและคณะรัฐมนตรี”
ชุดที่ 2 นายกรัฐมนตรีและภริยา ในนาม “นายกรัฐมนตรีและภริยา”
ชุดที่ 3 ภริยานายกรัฐมนตรี พร้อมภริยารองนายกรัฐมนตรี ในนาม “คณะคู่สมรสคณะรัฐมนตรี”
จากนั้น นายกรัฐมนตรีและภริยา ลงนามถวายพระพร ถวายความเคารพพระฉายาลักษณ์สมเด็จพระนางเจ้าฯ พระบรมราชินี เสร็จพิธี
รัฐบาลไทย-ข่าวทำเนียบรัฐบาล-“ทิพานัน”เผยผลสำเร็จ Thailand Travel Mart Plus ผู้ประกอบการไทย-เทศแห่เข้าร่วมสูงกว่าปี 65 ผู้ประกอบการธุรกิจนำเที่ยวจาก 50 ประเทศทั่วโลก เข้าร่วมเพิ่มร้อยละ 35
วันเสาร์ที่ 3 มิถุนายน 2566
03/06/2566
“ทิพานัน”เผยผลสําเร็จ Thailand Travel Mart Plus ผู้ประกอบการไทย-เทศแห่เข้าร่วมสูงกว่าปี 65 ผู้ประกอบการธุรกิจนําเที่ยวจาก 50 ประเทศทั่วโลก เข้าร่วมเพิ่มร้อยละ 35
“ทิพานัน”เผยผลสําเร็จ Thailand Travel Mart Plus ผู้ประกอบการไทย-เทศแห่เข้าร่วมสูงกว่าปี 65 ผู้ประกอบการธุรกิจนําเที่ยวจาก 50 ประเทศทั่วโลก เข้าร่วมเพิ่มร้อยละ 35 สะท้อนนโยบายเปิดประเทศของและมาตรการกระตุ้นท่องเที่ยว ของ“พล.อ.ประยุทธ์”
วันนี้ (3 มิ.ย. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันนทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีผลสําเร็จของงาน Thailand Travel Mart Plus ถือเป็นหนึ่งในงานส่งเสริมการขายลักษณะ B2B ด้านการท่องเที่ยวที่ใหญ่ที่สุดในประเทศไทย และเป็นเวทีสําคัญในการเจรจาธุรกิจระหว่างผู้ประกอบการธุรกิจท่องเที่ยวไทยกับผู้ประกอบการนําเที่ยวจากต่างประเทศ ที่ศูนย์การประชุมแห่งชาติสิริกิติ์ กรุงเทพฯ ซึ่งจัดขึ้นระหว่างวันที่ 31 พฤษภาคม – 2 มิถุนายน 2566 ที่ผ่านมาภายใต้แนวคิด “Visit Thailand Year 2023 : Amazing New Chapters”
น.ส.ทิพานัน กล่าวว่า ในงานมีผู้ประกอบการด้านการท่องเที่ยวของประเทศไทยและกลุ่มประเทศอนุภูมิภาคลุ่มน้ําโขง (Seller) เข้าร่วมงาน จํานวนทั้งสิ้น 435 ราย เพิ่มขึ้นร้อยละ 60.7 จากปีที่แล้ว และมีสัดส่วนผู้ประกอบการรายใหม่ที่เข้าร่วมเป็นครั้งแรก ร้อยละ 35 ขณะที่ผู้ประกอบการธุรกิจนําเที่ยวจาก 50 ประเทศทั่วโลก (Buyer) เข้าร่วมทั้งสิ้น 374 ราย เพิ่มขึ้นร้อยละ 35 เมื่อเทียบกับปี 2565 โดยมีสัดส่วนผู้ประกอบการรายใหม่ร้อยละ 42 ซึ่งคาดว่าจะทําให้มีการเจรจาธุรกิจในงานกว่า 11,760 นัดหมาย
“จากผลสําเร็จดังกล่าว ทําให้รัฐบาลเชื่อมั่นว่าภาพรวมรายได้ตลาดต่างประเทศจะบรรลุเป้าหมาย 1.5 ล้านล้านบาท ภายในปี 2566 ถือเป็นสัญญาณที่ดี ที่การท่องเที่ยวไทยฟื้นตัวและกลับมาเติบโตอย่างต่อเนื่อง ธุรกิจท่องเที่ยวและธุรกิจที่เกี่ยวเนื่อง เกิดการขับเคลื่อนเศรษฐกิจในหลายสาขา ธุรกิจเอสเอ็มอีภาคท่องเที่ยวฟื้นตัว สะท้อนถึงผลสําเร็จอย่างเป็นรูปธรรม จากการขับเคลื่อนนโยบายเปิดประเทศของพล.อ.ประยุทธ์ ละมาตรการกระตุ้นเศรษฐกิจและกระตุ้นการท่องเที่ยว ประกอบกับการพัฒนาโครงสร้างพื้นฐานด้านคมนาคม ที่สะดวกรวดเร็ว เชื่อมโยงเครือข่ายดึงดูดนักท่องเที่ยวมาประเทศไทย สร้างรายได้มหาศาล”น.ส.ทิพานัน กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีที่ภาคเอกชนผู้ผลิตแบตเตอรี่ EV ต่างชาติหลายราย สนใจเข้ามาลงทุนในไทยมากขึ้น พร้อมผลักดันนโยบายพัฒนาอุตสาหกรรมยานยนต์ไฟฟ้าอย่างต่อเนื่อง
วันเสาร์ที่ 3 มิถุนายน 2566
03/06/2566
โฆษกรัฐบาลเผย นายกฯ ยินดีที่ภาคเอกชนผู้ผลิตแบตเตอรี่ EV ต่างชาติหลายราย สนใจเข้ามาลงทุนในไทยมากขึ้น พร้อมผลักดันนโยบายพัฒนาอุตสาหกรรมยานยนต์ไฟฟ้าอย่างต่อเนื่อง
โฆษกรัฐบาลเผย นายกฯ ยินดีที่ภาคเอกชนผู้ผลิตแบตเตอรี่ EV ต่างชาติหลายราย สนใจเข้ามาลงทุนในไทยมากขึ้น พร้อมผลักดันนโยบายพัฒนาอุตสาหกรรมยานยนต์ไฟฟ้าอย่างต่อเนื่อง
วันนี้ (3 มิ.ย. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ภาคเอกชนอุตสาหกรรม EV หลายบริษัทมีความสนใจลงทุนในไทยมากขึ้น สะท้อนความสําเร็จนโยบายส่งเสริมการผลิตการผลิตยานยนต์ไฟฟ้าอย่างต่อเนื่องเป็นรูปธรรมของรัฐบาล
โฆษกประจําสํานักนายกรัฐมนตรีกล่าวว่า มาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ของรัฐบาล ได้กระตุ้นให้ตลาดยานยนต์ไฟฟ้า รวมถึงอุตสาหกรรมที่เกี่ยวข้อง เกิดการเจริญเติบโตเพิ่มสูงขึ้น และยังพบว่าภาคเอกชนในอุตสาหกรรมผู้ผลิตแบตเตอรี่ EV ระดับโลกอย่างน้อย 3 บริษัท ได้แสดงความสนใจเข้ามาลงทุนในไทย ได้แก่ 1) บริษัท Contemporary Amperex Technology Co., Limited (CATL) ผู้ผลิตแบตเตอรี่ EV ชั้นนําของโลก และมีส่วนแบ่งทางการตลาดมากที่สุดในการผลิตแบตเตอรี่รถยนต์ไฟฟ้าของโลก 2) บริษัท BYD ผู้ผลิตรถยนต์ไฟฟ้าและแบตเตอรี่ชั้นนําของจีน ซึ่งกําลังเติบโตอย่างมากในอุตสาหกรรมยานยนต์ไฟฟ้า และ 3) บริษัท SVOLT (เอสวอลต์) ผู้ผลิตแบตเตอรี่รถยนต์ไฟฟ้าในเครือเกรท วอลล์ มอเตอร์ ของจีน
“นายกรัฐมนตรีผลักดันนโยบายพัฒนาอุตสาหกรรมยานยนต์ไฟฟ้า เพื่อมุ่งสู่เป้าหมายการเป็นศูนย์กลางอุตสาหกรรมการผลิตยานยนต์ไฟฟ้าในภูมิภาคอาเซียน โดยสํานักงานคณะกรรมการส่งเสริมการลงทุนหารือกับทุกฝ่ายอย่างต่อเนื่องเพื่อการทํางานที่เป็นประโยชน์ รวมถึงกําหนดมาตรฐานให้ครอบคลุมยานยนต์และชิ้นส่วนสําคัญ มีแผนส่งเสริมผู้ประกอบการรองรับการเปลี่ยนผ่านสู่ยานยนต์ไฟฟ้า และรัฐบาลมีนโยบายส่งเสริมการพัฒนาบุคลากรและกําลังคน เพื่อดึงดูดความสนใจของผู้ผลิตรถยนต์ไฟฟ้าและแบตเตอรี่รถยนต์ไฟฟ้า ให้เข้ามาลงทุนในไทยมากยิ่งขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมการปรับกลยุทธ์ ขับเคลื่อนการส่งออกช่วงครึ่งปีหลัง 2566 ขยายตลาดส่งออก เจาะ 7 ตลาดเมืองรองในยุโรป เตรียมพร้อมจัด 350 กิจกรรม
วันเสาร์ที่ 3 มิถุนายน 2566
03/06/2566
โฆษกรัฐบาลเผย นายกฯ ส่งเสริมการปรับกลยุทธ์ ขับเคลื่อนการส่งออกช่วงครึ่งปีหลัง 2566 ขยายตลาดส่งออก เจาะ 7 ตลาดเมืองรองในยุโรป เตรียมพร้อมจัด 350 กิจกรรม
โฆษกรัฐบาลเผย นายกฯ ส่งเสริมการปรับกลยุทธ์ ขับเคลื่อนการส่งออกช่วงครึ่งปีหลัง 2566 ขยายตลาดส่งออก เจาะ 7 ตลาดเมืองรองในยุโรป เตรียมพร้อมจัด 350 กิจกรรม คาดการณ์สร้างรายได้เกือบ 2 หมื่นล้านบาท มั่นใจภาพรวมปี 2566 ไทยส่งออกได้ตามเป้าหมาย 1-2%
วันนี้ (3 มิ.ย. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมการวางแผนการทํางานในการสนับสนุนการส่งออกไทยช่วงครึ่งปีหลัง โดยหน่วยงานที่เกี่ยวข้องเตรียมเดินหน้าขยายตลาดไปยังตลาดเมืองรอง 7 แห่งของยุโรป พร้อมกลยุทธ์ในการผลักดันการส่งออก ครึ่งปีหลัง 2566 เตรียมจัด 350 กิจกรรม ใน 7 ภูมิภาค สร้างรายได้เข้าประเทศรวม 19,400 ล้านบาท
โฆษกประจําสํานักนายกรัฐมนตรี กล่าวว่า กระทรวงพาณิชย์และภาคเอกชนได้ร่วมกันประเมินสถานการณ์การส่งออกช่วงครึ่งปีหลัง พร้อมปรับแผนการทํางานเพื่อขับเคลื่อนการส่งออกให้ตอบสนองต่อความท้าทาย โดยได้กําหนดเป้าหมายการส่งออกในตลาด 7 ภูมิภาค พร้อมกิจกรรมรวมทั้งสิ้น 350 กิจกรรม ซึ่งคาดว่าจะช่วยสร้างรายได้เข้าประเทศประมาณ 19,400 ล้านบาท โดยกระทรวงพาณิชย์จะเดินหน้าเปิดตลาดใหม่ รักษาตลาดเดิม และฟื้นฟูตลาดเก่า ด้วยกลยุทธ์สําคัญ อาทิ การเร่งจัดคณะผู้แทนการค้าเพื่อขยายตลาดศักยภาพ การส่งเสริมการพาณิชย์อิเล็กทรอนิกส์ข้ามพรมแดน การจับคู่เจรจาธุรกิจทั้งออฟไลน์และออนไลน์ การผลักดันการส่งออกสินค้า BCG และสินค้านวัตกรรมใหม่ การส่งเสริมธุรกิจบริการมูลค่าสูง และการปูพรมเจาะตลาดเมืองรอง โดยเฉพาะในอาเซียน สหรัฐฯ และยุโรป พร้อมทั้งเชื่อมโยงการทํางานระหว่างทูตพาณิชย์กับพาณิชย์จังหวัด เพื่อผลักดันสินค้าท้องถิ่นของไทยที่มีศักยภาพออกสู่ตลาดต่างประเทศ ตามแนวทางตลาดนําการผลิต
โฆษกประจําสํานักนายกรัฐมนตรี กล่าวเพิ่มเติมว่า ตามแผนงานเพื่อขยายตลาด โดยการเดินหน้าประสานการทํางานร่วมกับ 7 ตลาดเมืองรองยุโรป ได้แก่ ราชรัฐโมนาโก เมืองโบโลญญาและเมืองเจนัว สาธารณรัฐอิตาลี เมืองเอเธนส์ สาธารณรัฐเฮลเลนิก (กรีซ) เมืองคาร์โลวี วารี สาธารณรัฐเช็ก เมืองอัสตานา สาธารณรัฐคาซัคสถาน และเมืองฮัมบูร์ก สหพันธ์สาธารณรัฐเยอรมนี ซึ่งเป็นตลาดที่สามารถเติบโตได้ เนื่องจากมีความต้องการสินค้าของไทย โดยเฉพาะกลุ่มอาหารและสินค้าเกษตร สินค้าไลฟ์สไตล์ สินค้าอุตสาหกรรม และธุรกิจบริการ
“นายกรัฐมนตรีส่งเสริมการวางแผนกลยุทธ์และประเมินสถานการณ์ เพื่อผลักดันการส่งออกของไทยให้เป็นไปตามเป้าหมาย ผ่านการจัดกิจกรรมเพื่อสนับสนุนการส่งออก ขยายตลาดที่มีศักยภาพ เจาะตลาดเมืองรอง พร้อมทั้งปรับแผนการทํางานเพื่อขับเคลื่อนการส่งออกให้ตอบสนองต่อความท้าทาย โดยนายกรัฐมนตรีเชื่อมั่นว่า สินค้าของไทยมีคุณภาพและมีอัตลักษณ์ เป็นที่ต้องการของตลาดโลก ประกอบกับแนวทางการส่งเสริมเชิงรุกของรัฐบาล จะมีส่วนสําคัญในการสนับสนุนการส่งออกสินค้าไทยให้ได้ตามเป้าหมาย สร้างรายได้แก่ประเทศและชุมชนท้องถิ่น” นายอนุชาฯ กล่าว
รัฐบาลไทย-ข่าวทำเนียบรัฐบาล-รฟม. จัดงานสัมมนาแลกเปลี่ยนเรียนรู้ด้านรถไฟฟ้าขนส่งมวลชนและการพัฒนาระบบขนส่งสาธารณะ ไทย – เยอรมนี
วันเสาร์ที่ 3 มิถุนายน 2566
รฟม. จัดงานสัมมนาแลกเปลี่ยนเรียนรู้ด้านรถไฟฟ้าขนส่งมวลชนและการพัฒนาระบบขนส่งสาธารณะ ไทย – เยอรมนี
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ คณะวิศวกรรมศาสตร์ มหาวิทยาลัยมหิดล และ The Institute of Transportation and Urban Engineering, Technical University of Braunschweig, Germany จัดงานสัมมนาแลกเปลี่ยนเรียนรู้ด้านรถไฟฟ้าขนส่งมวลชนและการพัฒนาระบบขนส่งสาธารณะ ไทย – เยอรมนี โดยมีการบรรยายและเสวนาทางวิชาการโดยผู้เชี่ยวชาญ และการแลกเปลี่ยนเรียนรู้ประสบการณ์ใช้บริการระบบขนส่งสาธารณะในเขตเมืองของไทยในมุมมองผู้ใช้บริการชาวต่างชาติ โดยมุ่งเน้นเชิงลึกด้าน Traffic and Transportation Engineering ณ ห้องประชุม 2 ชั้น 9 อาคาร 1 รฟม. งานสัมมนาดังกล่าวเป็นการส่งเสริมการแลกเปลี่ยนความรู้การพัฒนาการศึกษาและการจัดทําวิจัยด้านวิศวกรรมระบบราง การขนส่งและโลจิสติกส์ การถ่ายทอดทางเทคโนโลยี ตลอดจนการแลกเปลี่ยนข้อมูลทางวิชาการและประสบการณ์ด้านรถไฟฟ้าขนส่งมวลชนในบริบทที่หลากหลาย ซึ่งรวมถึงการสร้างเครือข่ายความร่วมมือเพื่อสนับสนุนการดําเนินกิจกรรมทางวิชาการ ระหว่างผู้บริหารและพนักงาน รฟม. ร่วมกับสถาบันทางวิชาการของประเทศไทยและต่างประเทศ ติดตามข้อมูลข่าวสารของ รฟม. ได้ที่ www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีทำบุญตักบาตรถวายพระราชกุศลเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2566
วันเสาร์ที่ 3 มิถุนายน 2566
03/06/2566
นายกรัฐมนตรีและภริยา เป็นประธานในพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2566
นายกรัฐมนตรีและภริยา เป็นประธานในพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (3 มิถุนายน 2566) เวลา 07.30 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา เป็นประธานในพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2566 โดยมีคณะองคมตรีและภริยา ประธานองค์กรตามรัฐธรรมนูญพร้อมคู่สมรส หน่วยราชการในพระองค์ คณะรัฐมนตรีพร้อมคู่สมรส เลขาธิการนายกรัฐมนตรี ผู้บัญชาการเหล่าทัพ ผู้บัญชาการตํารวจแห่งชาติพร้อมภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร ร่วมพิธี
นายกรัฐมนตรีจุดธูปเทียนบูชาพระรัตนตรัย แล้วถวายธูปเทียนแพหน้าพระฉายาลักษณ์สมเด็จพระนางเจ้าฯ พระบรมราชินี เจ้าหน้าที่อาราธนาศีล สมเด็จพระราชาคณะ พระราชาคณะ จํานวน 10 รูป ให้ศีล พระสงฆ์สวดพระพุทธมนต์ จบแล้วนายกรัฐมนตรี องคมนตรี ประธานศาลฎีกา ประธานวุฒิสภา ประธานองค์กรตามรัฐธรรมนูญ และส่วนราชการในพระองค์ ถวายเครื่องไทยธรรม แด่พระสงฆ์ นายกรัฐมนตรีถวายผ้าไตร จํานวน 10 ไตร แล้วนายกรัฐมนตรีกรวดน้ํารับพร กราบลาพระรัตนตรัย ถวายความเคารพหน้าพระฉายาลักษณ์สมเด็จพระนางเจ้าฯ พระบรมราชินี
จากนั้น นายกรัฐมนตรีและภริยา พร้อมผู้เข้าร่วมพิธี ร่วมตักบาตรพระสงฆ์ จํานวน 146 รูป เสร็จพิธี
รัฐบาลไทย-ข่าวทำเนียบรัฐบาล-​พิธีลงนามถวายพระพร ณ ศาลาหทัยสมาคม ในพระบรมมหาราชวัง
วันเสาร์ที่ 3 มิถุนายน 2566
​พิธีลงนามถวายพระพร ณ ศาลาหทัยสมาคม ในพระบรมมหาราชวัง
​พิธีลงนามถวายพระพร ณ ศาลาหทัยสมาคม ในพระบรมมหาราชวัง
นายประยูร อินสกุล ปลัดกระทรวงเกษตรและสหกรณ์ พร้อมด้วยคณะผู้บริหารระดับสูง ร่วมพิธีลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 เพื่อแสดงความจงรักภักดีและสํานึกในพระมหากรุณาธิคุณอันหาที่สุดมิได้ ณ ศาลาหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล- พิธีลงนามถวายพระพร ณ กระทรวงเกษตรและสหกรณ์
วันเสาร์ที่ 3 มิถุนายน 2566
พิธีลงนามถวายพระพร ณ กระทรวงเกษตรและสหกรณ์
พิธีลงนามถวายพระพร ณ กระทรวงเกษตรและสหกรณ์
นายประยูร อินสกุล ปลัดกระทรวงเกษตรและสหกรณ์ พร้อมด้วยคณะผู้บริหารระดับสูง ร่วมพิธีลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 เพื่อแสดงความจงรักภักดีและสํานึกในพระมหากรุณาธิคุณอันหาที่สุดมิได้ ณ กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-“ทิพานัน”แจ้งข่าวดีมีงานทำ เปิดปฏิทินเดือนมิถุนายนรัฐบาลจัดงานมหกรรมจัดหางานใหญ่ทั้งในกรุงเทพฯ และ 3จังหวัดชลบุรี ภูเก็ต นครราชสีมา ตามนโยบายกระตุ้นเศรษฐกิจของ “พล.อ.ประยุทธ์”
วันอาทิตย์ที่ 4 มิถุนายน 2566
04/06/2566
“ทิพานัน”แจ้งข่าวดีมีงานทํา เปิดปฏิทินเดือนมิถุนายนรัฐบาลจัดงานมหกรรมจัดหางานใหญ่ทั้งในกรุงเทพฯ และ 3จังหวัดชลบุรี ภูเก็ต นครราชสีมา ตามนโยบายกระตุ้นเศรษฐกิจของ “พล.อ.ประยุทธ์”
“ทิพานัน”แจ้งข่าวดีมีงานทํา เปิดปฏิทินเดือนมิถุนายนรัฐบาลจัดงานมหกรรมจัดหางานใหญ่ทั้งในกรุงเทพฯ และ 3จังหวัดชลบุรี ภูเก็ต นครราชสีมา ตามนโยบายกระตุ้นเศรษฐกิจของ “พล.อ.ประยุทธ์”
วันที่ 4 มิถุนายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามนโยบายของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่เร่งกระตุ้นเศรษฐกิจภายในประเทศ หลังสถานการณ์โควิด-19 คลี่คลาย ควบคู่ไปกับการเตรียมความพร้อมด้านแรงงานรองรับยุทธศาสตร์ชาติ 20 ปี และนําประเทศไปสู่ไทยแลนด์ 4.0 โดยสร้างโอกาสให้ผู้สมัครงาน นายจ้างหรือสถานประกอบการ ได้พบกันและพิจารณาคัดเลือกกันโดยตรง เป็นการประหยัดเวลา ลดค่าใช้จ่าย
น.ส.ทิพานัน กล่าวว่า นายสุชาติ ชมกลิ่น รัฐมนตรีว่าการกระทรวงแรงงาน จึงได้จัดมหกรรมการจัดหางานครั้งใหญ่ระดับประเทศ “Job Expo Thailand 2023” ที่ศูนย์นิทรรศการและการประชุมไบเทค บางนา Hall EH 100-102 กรุงเทพฯ โดยได้รวบรวมงานทั้งในและต่างประเทศมากกว่า 500,000 อัตรา จากสถานประกอบการเกือบ 400 แห่ง ที่จะมีการเปิดรับพนักงานทุกช่วงวัย ทุกระดับวุฒิการศึกษาไว้ในงานเดียวภายใต้ธีมงาน “คนไทยมีงานทํา คนหางาน งานหาคน” ระหว่างวันที่ 8-10 มิถุนายน 2566 ณ ศูนย์นิทรรศการและการประชุมไบเทค บางนา Hall 100-102 แล้ว
ทั้งนี้ ยังมีการจัดงาน 3 จังหวัดใหญ่ ได้แก่ ชลบุรี ภูเก็ต และนครราชสีมา ดังนี้
จ.ชลบุรี งาน "EEC Job Expo 2023" ระหว่างวันที่ 16 - 17 มิถุนายน 2566 ที่ SIRACHA HALL ชั้น 4 ศูนย์การค้า เซ็นทรัลศรีราชา โดยมีตําแหน่งงาน กว่า 10,000 อัตรา จ.ภูเก็ต งาน “Job Expo Phuket 2023”ระหว่างวันที่ 23-24 มิถุนายน 2566ที่ บริเวณลานลม ชั้น 1 และ Floresta Mini Convention Hall ชั้น 2 ศูนย์การค้าเซ็นทรัล โดยมีตําแหน่งงาน 5,000 อัตรา จ.นครราชสีมา งาน “Job Expo Korat 2023”ระหว่างวันที่ 28 - 29 มิถุนายน 2566ที่โคราชฮอลล์ ชั้น 4 เซ็นทรัลโคราช โดยมีตําแหน่งงาน 5,000 อัตรา
“พล.อ.ประยุทธ์มุ่ง ลดการว่างงาน สร้างรายได้ให้กับประชาชนในทุกมิติ ให้ประชาชนคนไทยทุกกลุ่มได้มีงานทํา เพื่อยกระดับคุณภาพชีวิต”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล นำคณะผู้บริหาร ก.อุตฯ ทูลเกล้าถวายแจกันดอกไม้ และลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
วันอาทิตย์ที่ 4 มิถุนายน 2566
04/06/2566
ปลัดฯ ณัฐพล นําคณะผู้บริหาร ก.อุตฯ ทูลเกล้าถวายแจกันดอกไม้ และลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
ปลัดกระทรวงอุตสาหกรรม ณัฐพล นําคณะผู้บริหาร ก.อุตฯ ทูลเกล้าถวายแจกันดอกไม้ และลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
วันที่ 3 มิถุนายน 2566 เวลา 08.30 น. ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ทูลเกล้าฯ ถวายแจกันดอกไม้เบื้องหน้าพระฉายาลักษณ์ฯ และลงนามถวายพระพรสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
โดยมี ดร.สุรพล ชามาตย์ รองปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม และคณะผู้บริหารระดับสูงของกรมโรงงานอุตสาหกรรม กรมส่งเสริมอุตสาหกรรม กรมอุตสาหกรรมพื้นฐานและการเหมืองแร่ สํานักงานคณะกรรมการอ้อยและน้ําตาลทราย สํานักงานมาตรฐานผลิตภัณฑ์อุตสาหกรรม สํานักงานเศรษฐกิจอุตสาหกรรม การนิคมอุตสาหกรรมแห่งประเทศไทย และธนาคารพัฒนาวิสาหกิจขนาดกลางและขนาดย่อมแห่งประเทศไทย เข้าร่วมด้วย ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-​พิธีถวายเครื่องราชสักการะ และวางพานพุ่มทอง - พุ่มเงิน และพิธีจุดเทียนชัยถวายพระพร
วันเสาร์ที่ 3 มิถุนายน 2566
​พิธีถวายเครื่องราชสักการะ และวางพานพุ่มทอง - พุ่มเงิน และพิธีจุดเทียนชัยถวายพระพร
​พิธีถวายเครื่องราชสัการะ และวางพานพุ่มทอง - พุ่มเงิน และพิธีจุดเทียนชัยถวายพระพร
นายพีรพันธ์ คอทอง รองปลัดกระทรวงเกษตรและสหกรณ์ ร่วมพิธีถวายเครื่องราชสักการะและวางพานพุ่มทอง – พุ่มเงิน พร้อมทั้งจุดเทียนถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 ณ มณฑลพิธีท้องสนามหลวง